[image: ]SP Príloha č. 8 k SP

Podmienky účasti
„Lepšie e-GOV služby MK SR“
[bookmark: _17dp8vu]I. Osobné postavenie


Uchádzač musí spĺňať podmienky účasti týkajúce sa osobného postavenia uvedené v § 32 ods. 1 ZVO, ktoré sa preukazujú dokladmi podľa § 32 ods. 2 ZVO.
1.1 Doklady podľa § 32 ods. 2 písm. a), písm. b), písm. c), písm. d) a písm. e) ZVO uchádzač nemusí predkladať, nakoľko verejný obstarávateľ je oprávnený použiť údaje z informačného systému verejnej správy podľa osobitného predpisu (zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii)). 
1.2 V prípade podmienky účasti podľa § 32 ods. 2 písm. e) ZVO vyššie uvedené pravidlo platí pre hospodárske subjekty (uchádzačov) taxatívne vymenované v § 2 ods. 2 ZVO č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov. V ostatných prípadoch je uchádzač naďalej povinný predložiť doklad preukazujúci splnenie podmienky účasti týkajúcej sa osobného postavenia (napríklad výpis z obchodného registra alebo živnostenského registra).
1.3 Ak uchádzač nepredloží doklad, t. j. výpis z registra trestov uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) ZVO a má záujem o to, aby za neho verejný obstarávateľ zabezpečil predmetný doklad, je povinný na uvedený účel preukázania podmienky účasti podľa § 32 ods. 1 písm. a) ZVO poskytnúť verejnému obstarávateľovi údaje potrebné na vyžiadanie výpisu z registra trestov, t. j. kompletne vyplniť formulár pre získanie uvedeného dokumentu/uvedených dokumentov a podpísať ich oprávnenou osobou, ktorý tvorí súčasť tejto časti Súťažných podkladov.
Ostatné dokumenty podľa § 32 ZVO verejný obstarávateľ nevie zabezpečiť.
 
1.4 Formulár/formuláre podpísané prostredníctvom EID (identifikačnou kartou) oprávnenej osoby alebo zaručenou konverziou musia byť súčasťou ponuky (platí pre podmienku účasti podľa § 32 ods. 1 písm. a) ZVO, ak uchádzač má záujem, aby za neho verejný obstarávateľ zabezpečil doklad, ktorým sa predmetná podmienka účasti preukazuje). 
1.5 Podľa § 32 ods. 7 ZVO podmienky účasti podľa odseku 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa § 32 ods. 5 ZVO, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety. Čestné vyhlásenie podpisuje osoba oprávnená konať za uchádzača, je súčasťou ponuky uchádzača a tento doklad verejný obstarávateľ nevie získať z informačného systému verejnej správy. Uchádzač tento doklad predkladá, ak identifikoval inú osobu ako osobu podľa § 32 odseku 1 písm. a) ZVO, ktorá má právo za neho konať, práva spojené s rozhodovaním alebo kontrolou v danom hospodárskom subjekte. Zápis do zoznamu hospodárskych subjektov nenahrádza predmetné čestné vyhlásenie.
1.6 Preukazovanie podmienok účasti je voči verejnému obstarávateľovi účinné aj spôsobom podľa § 152 ZVO. Uchádzač zapísaný v zozname hospodárskych subjektov podľa ZVO nie je povinný v procese verejného obstarávania predkladať doklady podľa § 32 ods. 2 ZVO. Verejný obstarávateľ uzná rovnocenný zápis, ako je zápis do zoznamu hospodárskych subjektov podľa ZVO, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.
1.7 V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť. 
1.8 V prípade, že uchádzač uvedie v ponuke podiel zákazky, ktorý má v úmysle zadať subdodávateľom, uvedie v ponuke navrhovaných subdodávateľov a predmety subdodávok. Navrhovaný subdodávateľ musí splniť podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 a 8 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť. 
1.9 Doklady a dokumenty, ktorými uchádzač preukazuje osobné postavenie musia byť v ponuke predložené ako scan originálu alebo ako scan ich úradne osvedčenej kópie, pokiaľ nie je uvedené inak.
1.10 Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
1.11 Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača. 

II.  Technická spôsobilosť alebo odborná spôsobilosť

1. Podľa § 34 ods. 1 písm. a) zákona VO : Zoznam dodávok tovaru alebo poskytnutých služieb za predchádzajúce tri roky od vyhlásenia verejného obstarávania (ďalej len rozhodné obdobie) s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO. 

Minimálna požadovaná úroveň: Uchádzač vo svojej ponuke predloží zoznam služieb rovnakého alebo podobného charakteru a zložitosti ako je predmet zákazky za predchádzajúce tri roky od vyhlásenia verejného obstarávania v celkovej sume 1 000 000 € bez DPH 
 Zoznamom poskytnutých služieb uchádzač preukáže:
 a.	minimálne 1 (jeden) projekt vytvorenia a/alebo rozšírenia informačného systému, ktorého predmetom boli: analýza, návrh riešenia, návrh architektúry, implementácia, testovanie a nasadenie informačného systému do rutinnej prevádzky a údržba, podpora informačného systému v kumulatívnej hodnote minimálne 2 000 odpracovaných ČD (človekodní), pričom splnenie uchádzač preukáže jednou zmluvou

b.	minimálne 1 (jeden) projekt, ktorého predmetom bolo vytvorenie informačného systému, s minimálne nasledujúcimi komponentmi riešenia – elektronické formuláre, integrácia na minimálne 2  referenčné registre štátu (v zmysle Referenčného registra a zoznamu referenčných údajov v zmysle § 51 zákona o e-Governmente, alebo ekvivalentnom referenčnom registri štátu  podľa zákona platného v členskom štáte EU), pričom splnenie uchádzač preukáže jednou zmluvou

c.	minimálne 1 (jeden) projekt, ktorého predmetom bola podpora prevádzky a údržby minimálne 1  informačného  systému, ktorý je integrovaný na minimálne 2 referenčné registre štátu (v zmysle Referenčného registra a zoznamu referenčných údajov v zmysle § 51 zákona o e-Governmente, alebo ekvivalentnom referenčnom registri štátu podľa zákona platného v členskom štáte EU), správa užívateľov, prevádzka helpdesku, poskytovanie reportov a štatistických hlásení, pričom splnenie uchádzač preukáže  jednou zmluvou  

d.	minimálne 1 (jeden) projekt, ktorého predmetom bolo nasadenie informačného systému v prostredí cloud-u a tento informačný systém umožňoval, aby do neho mohli pristupovať iba oprávnené osoby a tento systém ďalej poskytuje dáta prostredníctvom webového, resp. integračného rozhrania, pričom splnenie uchádzač preukáže  jednou zmluvou

Splnenie podmienky účasti podľa bodov a), b), c), d) je možné preukázať jednou poskytnutou službou alebo viacerými samostatnými poskytnutými službami pri dodržaní požiadaviek uvedených pod písm. a), b), c), d)
Zoznam poskytnutých služieb musí obsahovať nasledovné údaje:
o	obchodné meno a adresa objednávateľa/odberateľa,
o	kontaktné údaje na osobu, zodpovednú za objednávateľa/odberateľa (meno a priezvisko, tel. č., e-mail),
o	názov predmetu zákazky/dodávky/poskytnutej služby,
o	opis predmetu zákazky/dodávky/poskytnutej služby,
o	dobu dodania zákazky/dodávky/poskytnutej služby,
o	cenu poskytnutej dodávky/poskytnutej služby bez DPH.

2. Podľa § 34 ods. 1, písm. g)  zákona o VO
Verejný obstarávateľ požaduje predložiť údaje o vzdelaní a odbornej praxi alebo o odbornej kvalifikácii osôb, určených na plnenie zmluvy alebo riadiacich zamestnancov (kľúčoví experti).
Z uchádzačom predložených dokladov musia byť minimálne zrejmé:
•	údaje o odbornej praxi kľúčových expertov, čo uchádzač u týchto expertov preukáže predložením profesijných životopisov, alebo ekvivalentnými dokladmi.
Z každého predloženého profesijného životopisu príslušného kľúčového experta, alebo ekvivalentného dokladu musia vyplývať nasledovné údaje/skutočnosti:
•	meno a priezvisko príslušného experta,
•	história zamestnania/odbornej praxe príslušného kľúčového experta vo vzťahu k predmetu zákazky (zamestnávateľ/odberateľ, trvanie pracovného pomeru/trvanie odbornej praxe/rok a mesiac od – do, pozícia, ktorú príslušný kľúčový expert zastával),
•	súčasná pracovná pozícia, resp. iný právny vzťah medzi kľúčovým expertom a uchádzačom (právny vzťah podľa Zákonníka práce, SZČO alebo iné),
•	dátum a vlastnoručný podpis kľúčového experta.
Vzhľadom na skutočnosť, že sa kľúčoví experti musia reálne podieľať na plnení predmetu zákazky, verejný obstarávateľ požaduje, aby každá pozícia kľúčového experta bola zastúpená jedinečnou fyzickou osobou, t. j. pozície expertov nie sú kumulované. Ak by verejný obstarávateľ pripustil, že jedna fyzická osoba bude vystupovať v pozícii viacerých kľúčových expertov, v praxi by táto podmienka mohla spôsobiť problémy pri realizácii predmetu zákazky.
Uchádzač vyššie uvedeným spôsobom preukáže splnenie nasledovných minimálnych požiadaviek na kľúčových expertov č. 1 až č. 6:
Kľúčový expert č. 1 – Projektový manažér a špecialista pre riadenie servisnej podpory – min. 1 osoba 
•	minimálne 3-ročná preukázateľná odborná prax v oblasti projektového riadenia IT projektov na pozícii projektový manažér – preukazuje sa prostredníctvom predloženého profesijného životopisu kľúčového experta,
•	minimálne jedna profesionálna praktická skúsenosť s realizáciou vývoja a/alebo rozvoja  informačného systému v pozícii projektového manažéra v oblasti vývoja a/alebo rozvoja informačných systémov zameraných na analýzu, vývoj a implementáciu softvérového riešenia, pričom expert riadil tím projektu, ktorého celková hodnota bola minimálne vo výške 2 000 odpracovaných ČD (človekodní) – preukazuje sa prostredníctvom profesijného životopisu,
•	minimálne 3-ročná preukázateľná odborná prax v oblasti riadenia služieb prevádzkovej a servisnej podpory informačných systémov – preukazuje sa prostredníctvom predloženého profesijného životopisu kľúčového experta,
[bookmark: _Hlk219894225]•	 minimálne 1 profesionálna praktická skúsenosť v pozícii experta v oblasti prevádzkovej a servisnej podpory informačného systému alebo v pozícii projektového manažéra riadenia  prevádzkovej a servisnej podpory – preukazuje sa prostredníctvom profesijného životopisu,
•	platný certifikát projektového manažmentu IPMA minimálne úrovne „B“ alebo PRINCE 2 min. úrovne „Practitioner alebo iný obdobný ekvivalent, vydaný medzinárodne uznávanou akreditovanou (certifikovanou) autoritou – preukazuje sa prostredníctvom certifikátu,
•	platný certifikát v oblasti riadenia a správy služieb informačných a komunikačných technológií ITIL (Information Technology Infrastructure Library) in IT Service Management minimálne na úrovni ITIL Foundation alebo iný obdobný ekvivalent, vydaný medzinárodne uznávanou akreditovanou (certifikovanou) autoritou – preukazuje sa prostredníctvom certifikátu,

Kľúčový expert č. 2 – Certifikovaný architekt – min. 1 osoba
•	minimálne 3-ročná preukázateľná odborná prax s vypracovaním návrhov riešení v oblasti architektúry informačných systémov na pozícii certifikovaný architekt – preukazuje sa prostredníctvom predloženého profesijného životopisu kľúčového experta,
•	minimálne 1 profesionálna praktická skúsenosť s návrhom architektúry vývoja a/alebo rozvoja informačného systému na pozícii Experta pre oblasť architektúry IS na platforme MS.Net– preukazuje sa prostredníctvom profesijného životopisu,
•	platný certifikát s minimálnou úrovňou Archimate 2 Foundation alebo iný obdobný ekvivalent, vydaný medzinárodne uznávanou akreditovanou (certifikovanou) autoritou – preukazuje sa prostredníctvom certifikátu,
•	platný certifikát pre oblasť návrhu architektúry IT s minimálnou úrovňou TOGAF FOUNDATION alebo iný obdobný ekvivalent (túto podmienku účasti záujemca preukáže prostredníctvom kópie platného certifikátu), vydaný medzinárodne uznávanou akreditovanou (certifikovanou) autoritou – preukazuje sa prostredníctvom certifikátu,
•	platný certifikát Articura Ceritified SOA Architect alebo iný obdobný ekvivalent, vydaný medzinárodne uznávanou akreditovanou (certifikovanou) autoritou – preukazuje sa prostredníctvom certifikátu,

Kľúčový expert č. 3 – Certifikovaný SW analytik – min. 1 osoba 
•	minimálne 3-ročná preukázateľná odborná prax v oblasti SW analýzy a dizajnovania informačných systémov na pozícii certifikovaný SW analytik – preukazuje sa prostredníctvom predloženého profesijného životopisu kľúčového experta,
•	minimálne 1 profesionálna praktická skúsenosť v pozícii hlavného analytika v oblasti analýzy a dizajnu (návrhu) vývoja a/alebo rozvoja informačných systémov – preukazuje sa prostredníctvom profesijného životopisu,
•	platný certifikát pre oblasť návrhu softvéru s minimálnou úrovňou OMG Certified UML Professional Advanced alebo iný obdobný ekvivalent, vydaný medzinárodne uznávanou akreditovanou (certifikovanou) autoritou – preukazuje sa prostredníctvom certifikátu,

Kľúčový expert č. 4 – Certifikovaný Tester – min. 1 osoba
•	minimálne 3-ročná preukázateľná odborná prax v oblasti testovania informačných systémov na pozícii certifikovaný tester – preukazuje sa prostredníctvom predloženého profesijného životopisu kľúčového experta,
•	minimálne 1 profesionálna praktická skúsenosť v pozícii hlavného testera v oblasti testovania informačných systémov – preukazuje sa prostredníctvom profesijného životopisu,
•	platný certifikát ISTQB minimálnej úrovne Advanced alebo iný obdobný ekvivalent, vydaný medzinárodne uznávanou akreditovanou (certifikovanou) autoritou – preukazuje sa prostredníctvom certifikátu,

Kľúčový expert č. 5 – Konzultant na oblasť IT bezpečnosti – min. 1 osoba
* minimálne 3-ročná preukázateľná odborná prax v oblasti IT bezpečnosti v pozícii bezpečnostného experta – preukazuje sa prostredníctvom predloženého profesijného životopisu kľúčového experta,
•	minimálne 1 profesionálna praktická skúsenosť v oblasti bezpečnosti informačných systémov v pozícii bezpečnostného experta so zameraním na komplexnú bezpečnosť vyvíjaných aplikácií pre elektronické služby, ktoré podliehali pred uvedením do produkčnej prevádzky penetračnému testovaniu – preukazuje sa prostredníctvom profesijného životopisu,
•	minimálne 1 profesionálna praktická skúsenosť s tvorbou analýzy rizík informačného systému a s tvorbou návrhu bezpečnostných opatrení pre informačný systém – preukazuje sa prostredníctvom profesijného životopisu,
•	platný certifikát CISA (Certified Information System Auditor) a CISM (Certified Information Security Manager) alebo CISSP (Certified Information Systems Security Professional) alebo iný obdobný ekvivalent, vydaný medzinárodne uznávanou akreditovanou (certifikovanou) autoritou – preukazuje sa prostredníctvom certifikátu,

Kľúčový expert č. 6 – Databázový špecialista – min. 1 osoba
•	minimálne 3-ročná preukázateľná odborná prax v oblasti návrhu, implementácie a administrácie relačných databázových systémov – preukazuje sa prostredníctvom predloženého profesijného životopisu kľúčového experta,
•	platný certifikát znalosti pokročilej administrácie RDBMS vydaný producentom príslušnej RDBMS alebo osobou, ktorá je oprávnená tento certifikát vydávať


3. Podľa § 34 ods.3 zákona o VO uchádzač môže na preukázanie technickej a odbornej spôsobilosti využiť zdroje inej osoby, bez ohľadu na ich právny vzťah.
Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. 
Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ alebo obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8.



4. Podľa § 35 zákona o VO: 
Verejný obstarávateľ požaduje predložiť doklad podľa § 35 zákona o verejnom obstarávaní vo väzbe na podmienku účasti podľa § 34 ods. 1 písm. d) zákona o verejnom obstarávaní, ktorým bude platný certifikát v oblasti zabezpečenia kvality podľa normy ISO 9001 v oblasti vývoja softwarových riešení, servisu a technickej podpory, alebo ekvivalent, resp. rovnocenný dôkaz o opatreniach na zabezpečenie systému manažérstva kvality pre uvedenú oblasť, resp. oblasť rovnocennú predmetu zákazky podľa požiadaviek na vystavenie príslušného certifikátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality. Verejný obstarávateľ uzná aj certifikát, vydaný príslušnými orgánmi členských štátov.
Verejný obstarávateľ požaduje predložiť doklad podľa § 35 zákona o verejnom obstarávaní vo väzbe na podmienku účasti podľa § 34 ods. 1 písm. d) zákona o verejnom obstarávaní, ktorým bude platný certifikát systému manažérstva kvality IT, vydaný nezávislou inštitúciou, ktorým sa potvrdzuje splnenie podmienok, vyplývajúcich na systém manažérstva kvality IT služieb podľa normy ISO/IEC 20000-1, alebo ekvivalent, resp. rovnocenný dôkaz o opatreniach na zabezpečenie systému manažérstva kvality pre uvedenú oblasť, resp. oblasť rovnocennú predmetu zákazky podľa požiadaviek na vystavenie príslušného certifikátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality. Verejný obstarávateľ uzná aj certifikát, vydaný príslušnými orgánmi členských štátov.
Verejný obstarávateľ požaduje predložiť doklad podľa § 35 zákona o verejnom obstarávaní vo väzbe na podmienku účasti podľa § 34 ods. 1 písm. d) zákona o verejnom obstarávaní, ktorým bude platný certifikát systému manažérstva bezpečnosti informácií, vydaný nezávislou inštitúciou, ktorým sa potvrdzuje splnenie podmienok, vyplývajúcich na systém manažérstva bezpečnosti informácií podľa normy EN ISO 27001 v oblasti bezpečnosti aktív informačných systémov, infraštruktúry informačných technológií a komunikácií, alebo ekvivalent, resp. rovnocenný dôkaz o opatreniach na zabezpečenie systému manažérstva kvality pre uvedenú oblasť, resp. oblasť rovnocennú predmetu zákazky podľa požiadaviek na vystavenie príslušného certifikátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality. Verejný obstarávateľ uzná aj certifikát, vydaný príslušnými orgánmi členských štátov.

Uchádzač  môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 ZVO. 
      Jednotný európsky dokument
1. Uchádzač môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 ZVO.
2. Vyplnená Časť I. Informácie týkajúce sa postupu verejného obstarávania a verejného obstarávateľa alebo obstarávateľa jednotného európskeho dokumentu (t. j. strana č. 3 Prílohy 2 k Vykonávaciemu nariadeniu Komisie EÚ 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie) vo formáte .pdf tvorí prílohu č. 6 týchto súťažných podkladov.
3. Formulár jednotného európskeho dokumentu spolu s manuálom na jeho vyplnenie je vo formáte .rtf, umožňujúcom jeho priame vypĺňanie, dostupný na webovom sídle Úradu pre verejné obstarávanie https://www.uvo.gov.sk/espd/filter?lang=sk a na webovom sídle Európskej komisie https://ec.europa.eu/growth/tools-databases/espd/filter?lang=sk .
4. Verejný obstarávateľ upozorňuje uchádzačov/záujemcov, aby si do vzoru formulára jednotného európskeho dokumentu vo formáte .rtf, umožňujúceho jeho priame vypĺňanie, uviedli údaje a informácie týkajúce sa postupu verejného obstarávania a identifikácie verejného obstarávateľa.
5. Verejný obstarávateľ umožňuje vyplniť v časti IV pole α: Globálny údaj pre všetky podmienky účasti bez toho, aby uchádzač musel vyplniť oddiely A, B, C, D časti IV., to znamená, že uchádzač týmto spôsobom deklaruje splnenie všetkých podmienok účasti. 
6. Uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní a predloží jeden jednotný európsky dokument.
7. Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží jednotný európsky dokument za svoju osobu spolu s vyplneným/i samostatným/i jednotným/i európskym/i dokumentom/i, ktorý/é obsahuje/ú príslušné informácie pre každú z osôb, ktorých zdroje a/alebo kapacity využíva uchádzač na preukázanie splnenia podmienok účasti. V prípade, ak uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný jednotný európsky dokument s požadovanými informáciami za každého člena skupiny dodávateľov.
8. Verejný obstarávateľ vyžaduje, aby uchádzač v prípade subdodávateľov, ktorých kapacity nevyužíva na preukázanie splnenia podmienok účasti, v Časti II. Informácie týkajúce sa hospodárskeho subjektu a v časti III. Dôvody na vylúčenie jednotného európskeho dokumentu uviedol informácie o takýchto subdodávateľoch.
9. Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ je povinný po vyhodnotení ponúk vyhodnotiť splnenie podmienok účasti a vyhodnotenie splnenia požiadaviek na predmet zákazky uchádzačovi, ktorý sa umiestnil na prvom mieste v poradí, v súlade s § 55 ods. 1 ZVO. Ak dôjde k vylúčeniu uchádzača, vyhodnotí sa následne splnenie podmienok účasti a požiadaviek na predmet zákazky ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti.

Prílohu použite toľkokrát, koľkokrát je potrebné  (ak sa uplatňuje)- potrebné vyplniť a podpísať jednotlivo za všetky osoby, ktoré sú štatutárnym orgánom/členom štatutárneho orgánu/členom dozorného orgánu/prokuristom

	ÚDAJE POTREBNÉ NA VYŽIADANIE VÝPISU/OV Z REGISTRA TRESTOV 

	fyzických osôb, ktoré sú štatutárnym orgánom, členom štatutárneho orgánu, členom dozorného orgánu, prokuristom hospodárskeho subjektu podľa § 153 ods. 1 písm. i) zákona č. 343/2015 Z. z. o verejnom obstarávaní a o zmene a doplnení niektorých zákonov 

	JE MOŽNÉ SPRACOVAŤ LEN KOMPLETNE VYPLNENÉ ÚDAJE

	Meno:	



	Priezvisko:	

	Rodné priezvisko:	

	Dátum narodenia:	
	Rodné číslo:

	Miesto narodenia:
	Okres narodenia:

	Štátne občianstvo:
	Štát narodenia (v prípade osoby narodenej v cudzine):

	Pohlavie:

	Číslo občianskeho preukazu:

	Číslo pasu:

	Adresa trvalého pobytu:	

	Meno a priezvisko matky
	Rodné priezvisko matky:

	Meno a priezvisko otca
	Rodné priezvisko otca:

	



Meno, priezvisko a podpis fyzickej osoby 
	



Dátum	

